Title: INFORMACIÓ: Véns? Vinc?
Course: TUTORIA 4 ESO > Section: PRIMER TRIMESTRE

És la primera vegada que l’SCT edita un material dirigit als joves que van amb ciclomotor com a acompanyants: Véns? Vinc?. L’objectiu d’aquest díptic és orientar els joves a l'hora de prendre decisions i informar-los sobre temes com l’ús del casc, la ingesta d’alcohol, l’edat per portar acompanyants, la competitivitat, l’exhibicionisme...

En concret, en el material Véns? Vinc? s'hi formulen deu qüestions amb tres respostes possibles, i també s’hi dóna la solució i l’explicació del perquè. Per exemple, es formulen qüestions com "L’Eli té disset anys i acaba de treure’s el permís AM (ciclomotor). Et ve a buscar amb el ciclomotor a l’institut. Què fas?". Es donen tres solucions. Primera: "No hi pujo"; segona: "Anem a fer un tomb, però que no ho sàpiguen a casa. Els meus pares odien les motos", i tercera: "Anem cap a casa. Els meus pares estaran contents de veure l’Eli". En aquesta qüestió la resposta correcta seria la primera, ja que, com s’explica en el díptic, no es pot portar cap passatger fins que no es tenen 18 anys.